**1.4. Bezpečnostná výbava posádky**

**1.4.1.** **Prilba je povinná,** musí byť homologovaná FIA (Technický list FIA č. 25, 33, 41 a 49), alebo EHK (aj staršia, po skončení homologácie) pre motoristické súťaže. Pre spoločné podujatia so SAMŠ-om **musí** byť prilba homologovaná, hoci **aj s neplatnou** homologáciou **(vrátane homologácie British Standard), ale bez zjavného poškodenia a nadmerného opotrebenia**.

 Pre všetky posádky MRC je **veľmi odporúčané** aj zádržné zariadenie hlavy (**HANS, alebo HYBRID**) s odpovedajúcou prilbou.

 Pre posádky v triede **A4 je v však zádržné zariadenie POVINNÉ!**

**1.4.2.** Súčasťou **povinnej výbavy posádky je nehorľavá homologovaná kombinéza alebo** aj s neplatnou homologáciou ale **bez zjavného poškodenia**.

**Zoznam povolených kombinéz:**

- nehorľavá kombinéza homologovaná s FIA štítkom,

- nehorľavá kombinéza s neplatnou homologáciou s FIA štítkom,

****- kombinéza kartingová s „CIK“ štítkom.

**Obr. - FIA štítok (vľavo) a CIK štítok (vpravo)**



**Obr.: Reálne vyobrazenie FIA štítka na golieri kombinézy**

**1.4.3.** **Spodná bielizeň**

**Povinná** je spodná bielizeň pod kombinézou, **veľmi sa o**dporúča **nehorľavá homologovaná spodná bielizeň s FIA štítkom** (pre spoločné podujatia so SAMŠ-om povinná), ak nie je homologovaná, potom musí byť **zásadne s dlhým** rukávom a dlhými spodnými nohavicami. **Ak členom posádky je žena, potom nesmie mať oblečenú podprsenku s kosticami.**

**1.4.4.** Povinné sú nehorľavé rukavice pre jazdca s FIA štítkom.

**1.4.5.**  Povinná je vysoká pevná obuv nad členky (nemusí byť homologovaná) a vysoké ponožky, tieto sa veľmi odporúčajú nehorľavé.

**1.4.6. Všeobecne teda platí, že všetka výbava, ktorá bola v minulosti homologovaná FIA, je pre použitie v MRC povolená!**

**1.4.7.** Zároveň pre začínajúcu registrovanú posádku, ktorá chce jazdiť **MRC prvú sezónu**, je ešte povolená aj kombinéza, ktorá síce nespĺňa podmienku nehorľavosti, ale za podmienky súčasného použitia nehorľavej homologovanej spodnej bielizne! **Takúto úľavu môže posádka vyžiť IBA dvakrát za sezónu. Táto výnimka však neplatí pre prípadné spoločné podujatia so SAMŠ-om.**

**1.4.8.** Pre **Voľný pohár** podujatia sa veľmi odporúča, aby výbava posádky bola ako pre seriál MRC. Pre účastníkov VP, ktorí sú držiteľmi licencie SAMŠ, platia minimálne podmienky ako v MRC.

Pre „nelicencovaných“ účastníkov VP (ale len v „slabšej“ triede) však platia tieto minimálne podmienky:

 - montérková kombinéza,

 - dlhá spodná bielizeň, vrchný aj spodný diel (nemusí byť nehorľavé),

 - prilba minimálne s označením „E“,

 - topánky nad členok a vysoké ponožky,

 - rukavice.

 Usporiadateľ podujatia ale **NEMUSÍ** takéto úľavy pre voľný pohár povoliť!

**1.4.9.** Súčasťou dokumentov, ktoré každá posádka odovzdá pri technickom preberaní je aj vyplnená karta **BEZPEČNOSTNEJ VÝBAVY POSÁDKY**.

 **Poznámka:** Aj keď pásy a sedačky nepatria do bezp. výbavy posádky, pásy sú odporúčané aby boli aspoň päťbodové a **homologované** pre automobilové súťaže, aj keď s prešlou (neplatnou) homologáciou, ale bez zjavného poškodenia, či opotrebenia! Obdobne aj sedačky sa odporúčajú s homologáciou. Pre spoločné podujatia so SAMŠ-om sú takéto pásy a sedačky POVINNÉ (aj s neplatnou homologáciou). Všetka výbava posádky sa dá zaobstarať na [www.e-rally.sk](http://www.e-rally.sk) alebo na [www.rallybazar.sk](http://www.rallybazar.sk)